რკინიგზის მოძრავი შემადგენლობა

რკინიგზის მოძრავი შემადგენლობა — სარელსო სატრანსპორტო საშუალება, რომელის დანიშნულებაა რკინიგზის ტვირთების გადაზიდვის და მგზავრთა გადაყვანის უზრუნველყოფა და რკინიგზის ინფრასტრუქტურის მუშაობა.

რკინიგზის მოძრავი შემადგენლობა სასადგურე სარკინიგზო ლიანდაგებზე უნდა ჩაეტიოს რკინიგზის ლიანდაგის სასარგებლო სიგრძის ფარგლებში.

მოძრავი შემადგენლობა მოიცავს ლოკომოტივებს, სატვირთო ვაგონებს, სალოკომოტივო წევის სამგზავრო ვაგონებს, მოტორვაგონების მოძრავ შემადგენლობას, ასევე სხვადასხვა სპეციალურ მოძრავ შემადგენლობას.რუსეთის სახელმწიფო ბიბლიოთეკა Железнодорожный транспорт : Энциклопедия / Гл. ред. Н. С. Конарев. - Москва. Железнодорожный транспорт : Энциклопедия სარკინიგზო მოძრავი შემადგენლობის ერთეულად ითვლება ცალკეული ლოკომოტივი, ვაგონი, მოტორვაგონი, დრეზინა, მოტომავალი, ავტომოტრისა.

სადგურის ლიანდაგებზე ლოკომოტივის გარეშე მდგარი მატარებელთა შემადგენლობები, ვაგონები და სპეციალური სარკინიგზო მოძრავი შემადგენლობა საიმედოდ უნდა იყვნენ დაგორებისგან დაცულები სამუხრუჭე ბუნიკებით, ვაგონების დამაგრების სადგურის მოწყობილობებით, ხელის მუხრუჭებით ან დამაგრების სხვა საშუალებებით.

მოძრავი შემადგენლობა აუცილებლობას წარმოადგენს ტვირთის გადასატანად და მგზავრთა გადასაყვანად. ის დაყოფილია წევის, რომელიც დამოუკიდებლად გადაადგილდება, და არაწევის — მასზე მიბმული ვაგონები.

 მოძრავი შემადგენლობის კლასიფიკაცია 
მუშაობის სახეობის მიხედვით:
 სამგზავრო;
 სატვირთო;
 სპეციალური დანიშნულების შემადგენლობა (დრეზინები, ავტომოტრისები, თვითმავალი მანქანები).

ძირითადი ფუნქციის მიხედვით:
 წევითი მოძრავი შემადგენლობა, მათ შორის: ლოკომოტივები, მოტორვაგონების მოძრავი შემადგენლობა, დიზელმატარებლები, ავტომოტრისები;
 არაწევითი მოძრავი შემადგენლობა, ან უბრალოდ ვაგონები.
დანიშნულების მიხედვით:

 მაგისტრალური: სამგზავრო და სატვირთო ლოკომოტივები;
 სამანევრო ლოკომოტივები;
 სამრეწველო ელმავლები;
 საავტომობილო-სარკინიგზო სატრანსპორტო საშუალებები.

 ლიტერატურა 



სქოლიო

*